CELEX: 62018TA0509
Language: hu
Date: 2019-12-19 00:00:00
Title: T-509/18. sz. ügy: A Törvényszék 2019. december 19-i ítélete – Cseh Köztársaság kontra Bizottság („EMGA és EMVA – Finanszírozásból kizárt kiadások – A nemzeti ellenőrző hatóság több látogatása között alkalmazandó határidők – A helyszíni ellenőrzések bejelentése – Közvetett bejelentés – A 809/2014/EU végrehajtási rendelet 25. és 26. cikke – Pénzügyi átalánykorrekció”)

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/27
            
         
      A Törvényszék 2019. december 19-i ítélete – Cseh Köztársaság kontra Bizottság
      (T-509/18. sz. ügy) (1)
      
      („EMGA és EMVA - Finanszírozásból kizárt kiadások - A nemzeti ellenőrző hatóság több látogatása között alkalmazandó határidők - A helyszíni ellenőrzések bejelentése - Közvetett bejelentés - A 809/2014/EU végrehajtási rendelet 25. és 26. cikke - Pénzügyi átalánykorrekció”)
      (2020/C 61/33)
      Az eljárás nyelve: cseh
      
         Felek
      
      
         Felperes: Cseh Köztársaság (képviselők: M. Smolek, J. Pavliš, O. Serdula és J. Vláčil meghatalmazottak)
      
         Alperes: Európai Bizottság (képviselők: A. Lewis, A. Sauka és K. Walkerová meghatalmazottak)
      
         Az ügy tárgya
      
      Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2018. június 13-i (EU) 2018/873 bizottsági végrehajtási határozat (HL 2018. L 152., 29. o.) megsemmisítése iránt az EUMSZ 263. cikk alapján benyújtott kérelme tárgyában, amennyiben e határozat a Cseh Köztársaság által az EMVA terhére kifizetett 151 116,65 euró összeget kizár a finanszírozásból.
      
         Az ítélet rendelkező része
      
      
                  1)
               
               
                  A Törvényszék az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2018. június 13-i (EU) 2018/873 bizottsági végrehajtási határozatot megsemmisíti, amennyiben abban az Európai Bizottság a Cseh Köztársaság által az EMVA terhére kifizetett, 151 116,65 euró összegű kiadást kizárta a finanszírozásból.
               
            
                  2)
               
               
                  
                     A Törvényszék a Bizottságot kötelezi a költségek viselésére.
                  
               
            
         (1)  HL C 399., 2018.11.5.